  Анжелика Тихонова корреспондент Можга ёросын куинь возёсъёсын выль фермаос пукто.  Лэсьтӥськон ужъёс «Родина», «Заря» но «Луч» возёсъёсын мыно. Со сярысь Можга ёрослэн «ВКонтакте» мерлыко вотэсысь огиназ ивортэмын. 2013-тӥ арын со возёсъёслы сьӧдо-куӵо выжыысь сюро таза пудоез вордонъя племенной репродуктор ним сётӥзы. 2018-тӥ арын соос нимзэс утизы но сое эшшо вить арлы азьланьтӥзы Туала куронъёслы тупась гидъёсын скал кыскыны нимаз висъетъёс, скалъёсты думытэк возён интыос луозы. Со сяна, юртъёсын шунытэз но мускытлыкез чакласа возёзы, тӧлатыны арбериос пуктэмын но тылпу потонлэсь умой утемын луозы. Озьы ик ёросын «Красный Октябрь» возёсын но Светлана Дерюгина фермерлэн возёсаз скалъёсты думыса возьыны чаклам фермаос пукто Туэ Можга ёросын огъя 1 сюрс 350 скалъёс выль юртъёсы улыны выжозы. Со ёросысь кысконо пудо уллёлэн 15 процентэз луэ.  Тодэ вайытом, 20-21-тӥ гудырикошконэ Удмуртие «Сюресэз йӧллы!» («Дорогу молоку!») огъяросси движенилэн VIII автопробегез вуоз. Тегъёс: Можга Удмуртия гуртвозёс фермеръёс йӧл лэсьтськон  